ਪੂਜਾ ਚੋਪੜਾ
  ਪੂਜਾ ਚੋਪੜਾ (ਅੰਗ੍ਰੇਜ਼ੀ: Pooja Chopra) ਇੱਕ ਭਾਰਤੀ ਅਭਿਨੇਤਰੀ ਹੈ। ਉਸਨੇ ਫੈਮਿਨਾ ਮਿਸ ਇੰਡੀਆ ਵਰਲਡ 2009 ਦਾ ਖਿਤਾਬ ਜਿੱਤਿਆ। ਉਹ ਭਾਰਤ ਲਈ ਮਿਸ ਵਰਲਡ ਮੁਕਾਬਲੇ ਵਿੱਚ "ਬਿਊਟੀ ਵਿਦ ਏ ਪਰਪਜ਼" ਦਾ ਖਿਤਾਬ ਜਿੱਤਣ ਵਾਲੀ ਪਹਿਲੀ ਭਾਰਤੀ ਹੈ। ਇੱਕ ਅਭਿਨੇਤਰੀ ਵਜੋਂ, ਚੋਪੜਾ ਨੂੰ ਅਦਾਕਾਰੀ ਦੇ ਖੇਤਰ ਵਿੱਚ ਯੋਗਦਾਨ ਲਈ ਟਾਈਮਜ਼ ਮੋਸਟ ਪਾਵਰਫੁੱਲ ਵੂਮੈਨ ਅਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ। ਉਸਨੇ "ਕਮਾਂਡੋ: ਏ ਵਨ ਮੈਨ ਆਰਮੀ" ਨਾਲ ਆਪਣੀ ਸਫਲਤਾ ਪ੍ਰਾਪਤ ਕੀਤੀ ਅਤੇ ਉਦੋਂ ਤੋਂ, ਕਈ ਫਿਲਮਾਂ ਵਿੱਚ ਨਜ਼ਰ ਆਈ। ਪੂਜਾ ਚੋਪੜਾ ਟਾਈਮਜ਼ ਦੀ ਭਾਰਤ ਦੇ 50 ਸਭ ਤੋਂ ਖੂਬਸੂਰਤ ਚਿਹਰਿਆਂ ਦੀ ਸੂਚੀ ਵਿੱਚ ਸ਼ਾਮਲ ਹੈ।